Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: Az Alkotmánybíróság a 26/1997. (IV. 25.) AB határozatában hangsúlyozta, hogy az önkormányzati rendeletalkotással szemben lényeges követelményként fogalmazható
Paragraph Index: 1073

(4) bekezdését, mely szerint a hulladék rendszeres gyűjtésébe bekapcsolt területen a szolgáltatási díjat abban az esetben is meg kell fizetni, ha az ingatlanok tulajdonosai, bérlői nem adnak ki hulladékot. Az Ör. kifogásolt szabálya azt célozza, hogy a nagyközség közigazgatási területén a hulladéktermelők aktív közreműködésének hiánya ne akadályozza a környezetvédelmi és közegészségügyi célok megvalósítását. A szervezett módon történő gondoskodás az egyetlen hatásos módja a hulladéktermelők, illetőleg a hulladék elszállításában, elhelyezésében érdekelt személyek és szervezetek önkényétől függő, rendezetlen hulladéklerakás megakadályozásának és az ebből fakadó súlyos környezeti és közegészségügyi veszélyhelyzetek megelőzésének, kiküszöbölésének. Az ingatlanok tulajdonosai, bérlői — életszerű megítélés szerint — szükségképpen bocsátanak ki olyan háztartási szemetet, amely a környezetet veszélyeztetheti. Aligha képzelhető el, hogy a háztartás körül keletkezett mindenfajta szemetet természetes úton, környezeti szennyezés elkerülésével semmisítenek meg. A környezetvédelmi és a közegészségügyi célok védelmére az Ör. főszabályként előírja az ingatlant ténylegesen használók szolgáltatási díjfizetési kötelezettségét. Az Ör. azonban — összhangban a Kötv. 2. § f) pontjában foglaltakkal — előírásokat tartalmaz olyan esetekre is, amikor nem kell szolgáltatási díjat fizetni a tulajdonosoknak, használóknak, mert bizonyíthatóan nem bocsátanak ki szemetet. Az Ör. 7. § (5) bekezdése szerint: „Az üresen álló helyiségek, ingatlanok után nem kell szolgáltatási díjat fizetni, ha az üresedést a szolgáltatást végzőnek 15 napon belül bejelentik és az üresedés időtartama az egy hónapot (30 napot) meghaladja.” Az ingatlantulajdonos, használó viszonylag tartós távolléte esetén, amikor a szemétkibocsátás kétséget kizáróan szünetel, az Ör. mentességet biztosít a szolgáltatási díj fizetése alól. Erre tekintettel az Alkotmánybíróság álláspontja szerint az Ör. szabályozásának ez a módja — mivel összhangban áll a magasabb szintű jogszabállyal — nem alkotmányellenes. Ezért a bírói kezdeményezést e vonatkozásban elutasította. 2000/124. szám

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes